CELEX: 32021D1830
Language: ro
Date: 2021-02-22 00:00:00
Title: Decizia (UE) 2021/1830 a Consiliului din 22 februarie 2021 privind semnarea, în numele Uniunii, a Acordului dintre Uniunea Europeană și Republica Cabo Verde de modificare a Acordului privind facilitarea eliberării vizelor de scurtă ședere pentru cetățenii Republicii Capului Verde și pentru cetățenii Uniunii Europene

19.10.2021   
               
               
                  RO
               
               
                  Jurnalul Oficial al Uniunii Europene
               
               
                  L 371/1
               
            
         DECIZIA (UE) 2021/1830 A CONSILIULUI
         din 22 februarie 2021
         privind semnarea, în numele Uniunii, a Acordului dintre Uniunea Europeană și Republica Cabo Verde de modificare a Acordului privind facilitarea eliberării vizelor de scurtă ședere pentru cetățenii Republicii Capului Verde și pentru cetățenii Uniunii Europene
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 77 alineatul (2) litera (a), coroborat cu articolul 218 alineatul (5),
         având în vedere propunerea Comisiei Europene,
         întrucât:
         
                     (1)
                  
                  
                     În Concluziile din 20 noiembrie 2007, Consiliul și reprezentanții guvernelor statelor membre reuniți în cadrul Consiliului au salutat comunicarea Comisiei privind viitorul relațiilor dintre Uniunea Europeană și Republica Capului Verde. În special, Consiliul a salutat aprofundarea relațiilor dintre Uniunea Europeană și Cabo Verde prin punerea în aplicare a unui plan de acțiune privind dezvoltarea unui „parteneriat special” între cele două părți. În plus, comunicarea menționată arată că scopul respectivului „parteneriat special” este dezvoltarea unui dialog deschis, constructiv și pragmatic și că rezolvarea imigrației ilegale reprezintă o prioritate strategică comună.
                  
               
                     (2)
                  
                  
                     Acordul dintre Uniunea Europeană și Republica Capului Verde privind facilitarea eliberării vizelor de scurtă ședere pentru cetățenii Republicii Capului Verde și pentru cetățenii Uniunii Europene (1) (denumit în continuare „acordul din 2014”) a intrat în vigoare la 1 decembrie 2014.
                  
               
                     (3)
                  
                  
                     Din 1 decembrie 2014, legislația Uniunii și cea caboverdiană au evoluat prin revizuirea Codului de vize prin Regulamentul (UE) 2019/1155 al Parlamentului European și al Consiliului (2) și prin decizia Cabo Verde de a scuti cetățenii UE de obligația de a deține viză pentru șederile care nu depășesc 30 de zile. În lumina acestor schimbări și în conformitate cu evaluarea efectuată de comitetul mixt instituit în temeiul articolului 10 din acordul din 2014 și însărcinat cu monitorizarea punerii în aplicare a acordului din 2014, ar trebui adaptate și completate printr-un acord de modificare unele dintre dispozițiile care facilitează eliberarea vizelor pentru cetățenii Cabo Verde și, pe bază de reciprocitate, pentru cetățenii Uniunii, pentru șederile a căror durată prevăzută nu depășește 90 de zile în orice perioadă de 180 de zile.
                  
               
                     (4)
                  
                  
                     La 29 octombrie 2019, Consiliul a autorizat Comisia să deschidă negocieri cu Cabo Verde pentru un acord între Uniunea Europeană și Republica Cabo Verde de modificare a Acordului dintre Uniunea Europeană și Republica Capului Verde privind facilitarea eliberării vizelor de scurtă ședere pentru cetățenii Republicii Capului Verde și pentru cetățenii Uniunii Europene (denumit în continuare „acordul de modificare”). Negocierile au fost încheiate cu succes la 30 ianuarie 2020, iar acordul de modificare a fost parafat la 24 iulie 2020 prin schimb de e-mailuri.
                  
               
                     (5)
                  
                  
                     Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (3). Prin urmare, Irlanda nu participă la adoptarea prezentei decizii, nu are obligații în temeiul acesteia și aceasta nu i se aplică.
                  
               
                     (6)
                  
                  
                     În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și aceasta nu i se aplică.
                  
               
                     (7)
                  
                  
                     Acordul de modificare ar trebui să fie semnat în numele Uniunii, sub rezerva încheierii sale la o dată ulterioară, iar declarațiile comune anexate la acesta ar trebui să fie aprobate,
                  
               ADOPTĂ PREZENTA DECIZIE:
         
            Articolul 1
            Se autorizează semnarea, în numele Uniunii, a Acordului dintre Uniunea Europeană și Republica Cabo Verde de modificare a Acordului dintre Uniunea Europeană și Republica Capului Verde privind facilitarea eliberării vizelor de scurtă ședere pentru cetățenii Republicii Capului Verde și pentru cetățenii Uniunii Europene, sub rezerva încheierii acordului de modificare menționat (4).
         
         
            Articolul 2
            Declarațiile comune anexate la acordul de modificare se aprobă în numele Uniunii.
         
         
            Articolul 3
            Președintele Consiliului este autorizat să desemneze persoana sau persoanele împuternicite să semneze acordul de modificare în numele Uniunii.
         
         
            Articolul 4
            Prezenta decizie intră în vigoare în ziua următoare datei adoptării.
         
         
            Adoptată la Bruxelles, 22 februarie 2021.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  JO L 282, 24.10.2013, p. 3.
         
            (2)  Regulamentul (UE) 2019/1155 al Parlamentului European și al Consiliului din 20 iunie 2019 de modificare a Regulamentului (CE) nr. 810/2009 privind instituirea unui Cod comunitar de vize (Codul de vize) (JO L 188, 12.7.2019, p. 25).
         
            (3)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).
         
            (4)  A se vedea pagina 5 din prezentul Jurnal Oficial.